User talk:Malsor Tafa

Klubi i Taekwondo-së “Shqiponja” nga Kaçaniku është një ndër Klubet e para në Kosovë që ka pasur Instruktor të çertifukuar nga Federata Botërore e Taekwondo-së (WTF), siç e njohin të gjithë anëtarët e FTK-së, z. Vaid Reka nga Kaçaniku, Drejtor Teknik dhe Instruktor Ndërkombëtar i Taekwondo-së Botërore, Mjeshtër 7 DAN. Vaid Reka, me një besim në forcën e vet, në fillim të viteve ’70-të, shkon në Belgjikë vendosët në Bruksel,regjistrohet në një klub japonez te posa hapur nga mjeshtri Maitre Lee. Mjeshtrit Lee i kishte ra në sy shkathtësia,shpejtësia, dhe forca dhe ambiciet e djaloshit të ri kosovar. Ai andaj ai ia sqaron se Taekwondo është një disiplinë ku njeriu duhet të sulmon me këmbë e duar dhe qëllimi i këtij sporti është që me një disiplinë tejet rigoroze të zhvillohen e të perfeksionohet shpirti dhe trupi i njeriut, dhe se ky lloj sporti është art i urtësisë e jo i vrazhdësisë. Mjeshtri Lee kishte hetuar ne sytë e Vaid Rekës se nga ky djalosh pritet shumë, andaj i kishte kushtuar kujdes të veçantë, duke i treguar historinë dhe origjinën e këtij sporti. Brenda pak viteve, djaloshi i ri nga Kaçaniku kishte arritur që të merrte titullin e mjeshtrit dhe në luftimet e tij nuk e kishte pësuar kurrë asnjë humbje. Për fat të keq të Vaidit, Taekwondo vetëm para pak viteve u lejua të merrte pjesë në lojërat Olimpike, sepse dikur konsiderohej si sport ekstrem i dhunës dhe i rrezikshëm. Për 10 vjet me radhë Vaid Reka me shkallën 6 DAN dhe shkolla që ushtronte e kishin mbajtur vendin e parë ne çdo garë në 150 shtete, duke filluar qe nga Belgjika, Holanda, Gjermania, Korea etj. Kudo Vaid Reka klubit të tij ia siguronte fitoren. Mirëpo Vaidi arriti moshën që e përjashton nga ringu dhe ai u emërua gjyqtar ndërkombëtar i Taekwondo-s. Tani diturinë dhe përvojën ua bartë nxënësve të vetë Klubi i Taekwondo-së “Shqiponja” është hapur në vitin 2002 (2 maj 2002) që zhvilloi aktivitetin e tij sportiv në palestrën e shkollës së mesme “Skënderbeu” në Kaçanik. Në fillim Klubi udhëhiqej nga z. V. Reka, pastaj ai në këtë Klub e autorizoi z. Agron Kyçykun si Instruktor i Klubit në fjalë. Agron Kyçyku nga Kaçaniku, ishte një person me aftësi fizike dhe intelektuale dhe në gjendje të udhëhiqte Klubin më tutje. z. Kyçyku u çertifikua me gradën Instruktor i Taekwondo-së 1 DAN, dhe erdhi në krye të Klubit si Instruktor për vazhdimin e trajnimit mëtutje. Në fillim në Klubin e Taekwondo-së “Shqiponja” ishin kaq shumë student të interesuar për ndjekjen e mësimit dhe praktikimit të artit marcial, sa që numri arriti shumë i lartë (mbi 80).